Data was extracted from:https://www.infomed.co.il/drugs/clonazepam-clonex/

המומחים של
Info
med
מסבירים:
קלונאזפאם (Clonazepam) הוא חומר פעיל הנמצא בתרופות קלונקס (Clonex) וריבוטריל. קלונאזפאם שייך לקבוצת בנזודיאזפינים, חומרים בעלי השפעה מרגיעה ומרדימה. בנזודיאזפינים, וקלונאזפאם (קלונקס) ביניהם, משפיעים על חוסר איזון במתווכים עצביים במוח, שקשורים להתפתחות חרדה.
תרופה זו שייכת לקבוצת הבנזודיאזפינים, שלה תכונות מיוחדות המחייבות זהירות רבה בשימוש בה. יש חשיבות רבה במעקב רפואי צמוד עם נטילת תרופה זו.
יעיל לטיפול ב:
קלונאזפאם (קלונקס, ריבוטריל) מיועד למניעה ולטיפול ב
התקפי חרדה
(פניקה).
בנוסף, לקלונאזפאם (קלונקס) יש גם פעילות נוגדת
פרכוסים
, לכן הוא יעיל במיוחד למניעת התקפים קצרים של עווית השרירים והתקפי אבסנס (Petit Mal) בקרב ילדים. כמו כן, קלונאזפאם (קלונקס) יעיל גם בצורות אחרות של
אפילפסיה
, כגון רפיון פתאומי או פרכוסים הנגרמים על-ידי אורות זוהרים.
הנחיות חשובות:
קלונאזפאם (קלונקס) עלול להגביר את הסיכון למעידות ונפילות, במיוחד בקרב קשישים, בגלל שהוא עלול לגרום לטשטוש ולבעיות קואורדינציה.
קלונאזפאם עלול לגרום לישנוניות או לסחרחורת ולהאט את החשיבה ואת המיומנויות המוטוריות. ייתכן שיפור עם הזמן. ייתכנו גם בעיות קואורדינציה, במיוחד בעת הליכה או הרמת חפצים.
הטיפול בקלונאזפאם (קלונקס) דורש מעקב רפואי ומיועד לטווח קצר בלבד, עד חודש, מחשש לירידה בהשפעתו או התמכרות ולתופעות גמילה קשות. במקרים מסוימים, שימוש ממושך בקלונאזפאם (קלונקס) עלול לגרום להפחתה בהשפעת התרופה, לתופעה קשה של תלות, אשר תקשה על הפסקת נטילת התרופה, ולעיתים לשינויי התנהגות ולמחשבות טורדניות ואף להגביר את הסיכון לנזק עצמי ואובדנות.
תרופה זו עלולה להיות ממכרת. השימוש בה עלול לגרום לשימוש לרעה, שימוש מוטעה ותלות. הסיכון גדל עבור מטופלים העושים שימוש ממושך בתרופה או שימוש במינונים גבוהים יותר, או כאלה בעלי עבר של שימוש יתר באלכוהול או שימוש לרעה בסמים
.
שימוש מוטעה  יכול להוביל למנת יתר ולתופעות לוואי חמורות הכוללות קומה ומוות. ניתן לפתח התמכרות גם בנטילת התרופה בהתאם להוראות הרופא.
נטילת תרופה זו עם תרופות ממשפחת האופיואידים, עם תרופות אחרות המדכאות את מערכת העצבים המרכזית (כולל סמים) או עם אלכוהול, עלולה לגרום לתחושת ישנוניות עמוקה, קשיי נשימה (דיכוי נשימתי), תרדמת ומוות.
אין להפסיק את השימוש בתרופה באופן פתאומי, ללא התייעצות עם רופא, שכן הפסקה פתאומית עלולה לגרום לתופעות לוואי חמורות, כולל התקף אפילפטי. הפסקת טיפול בלתי מבוקרת עלולה להיות מלווה בתופעות גמילה כגון: מתח, עצבנות, בלבול, רעד, נדודי שינה, כאבי בטן, הקאות, בחילות, זיעה, עוויתות, התכווצויות וכאבי שרירים
.
אבדן קשר עם המציאות, מחשבות או מעשים אובדניים.
מתי אסור להשתמש בתרופה:
אין להשתמש בקלונאזפאם (קלונקס) במקרים הבאים:
- רגישות לחומר הפעיל עצמו, למרכיבי התרופה או לחומרים נוספים ממשפחת בנזודיאזפינים.
- אם אתם סובלים ממחלת כבד קשה
- אם יש לכם בעיות קשות במערכת הנשימה - דיכוי נשימתי, מחלת ריאות חמורה,
הפסקות נשימה בשינה
(sleep apnea) בדרגה חמורה.
- במצב של תלות בתרופות ממכרות ובמדכאי מערכת העצבים המרכזית כולל אלכוהול.
צילום: Shutterstock
מידע על התרופה
אופן נטילת התרופה
טבליות, טיפות.
אין ללעוס את טבליות קלונקס, אך ניתן לחצות אותן לפי הצורך.
יש לתת את הטיפות בכפית (ולא ישירות מן הבקבוק אל הפה).
תדירות וזמן נטילה
עד 3 פעמים ביום.
טווח המינון
המינון ואופן הטיפול ייקבעו על ידי הרופא בלבד
אין לקחת מהתרופה מינון גבוה או לתקופה ארוכה יותר ממה שנרשם על ידי הרופא
.
לטיפול בהתקפי חרדה אצל מבוגרים: מנה התחלתית של 0.5 מ"ג ליום, עם העלאה הדרגתית עד 4 מ"ג ליום (מנת אחזקה); אין מידע על המינונים לילדים ומתבגרים עד גיל 18
.
לטיפול בהתקפי אפילפסיה אצל מבוגרים: מנה התחלתית של 1.5 מ"ג ליום, עם העלאה הדרגתית בהתאמה אישית עד 20 מ"ג ליום; ילדים: מינון מופחת על פי הגיל והמשקל.
תחילת ההשפעה
תוך 60 דקות.
משך ההשפעה
תוך 60 דקות.
מנה שנשכחה
יש לקחת מנה מייד כשנזכרים, אך אין ליטול שתי מנות של קלונאזפאם (קלונקס) יחד. אם זמן המנה הבאה קרוב- יש לדלג על המנה ולקחת את המנה הבאה בזמנה.
הפסקת התרופה
אין להפסיק נטילת קלונאזפאם (קלונקס) בלי להיוועץ ברופא, כי התסמינים עלולים לחזור. כמו כן, עלולים להופיע תסמיני גמילה
.
הפסקה פתאומית הביאה, עבור חלק מהאנשים, לתסמינים שנמשכו מספר שבועות עד ליותר מ- 12 חודשים, כולל, חרדה, קשיי זיכרון, למידה או ריכוז, דיכאון, קשיי שינה, תחושה של צריבה או עקצוץ, צלצולים באזניים, תחושה מדומה של חרקים זוחלים מתחת לעור, חולשה, רעד, עוויתות שרירים.
מינון עודף
מינון עודף עלול לגרום לבלבול, טשטוש, עייפות, סחרחורת, קשיי נשימה, תרדמה לא רגילה ואיבוד הכרה. יש לפנות לרופא או חדר מיון.
אחסון
לשמור במיכל סגור במקום קריר ויבש, הרחק מהישג ידם של ילדים.
אזהרות
תזונה
אין הגבלות.
אלכוהול
יש להימנע משתיית אלכוהול בזמן נטילת תרופה זו, עד התייעצות עם הרופא. השילוב של אלכוהול עם תרופה זו עלול להביא להחמרה של ישנוניות או סחרחורת.
נהיגה
יש להימנע מנהיגה עד שלומדים כיצד התרופה משפיעה, כיוון שתרופה זו עלולה לגרום לישנוניות או לסחרחורת ולהאט את החשיבה ואת המיומנויות המוטוריות.
הריון
אין להשתמש בקלונאזפאם (קלונקס) מבלי להיוועץ ברופא בהריון ובעת תכנונו. יש לשקול סיכונים ותועלת לאם ולעובר.  ילדים שנולדו לאימהות שקיבלו בשלבי ההריון המתקדמים תרופות מקבוצת בנזודיאזפינים (כולל תרופות עם קלונאזפאם), עלולים להיות בסיכון לבעיות נשימה, בעיות אכילה, עצלות/כבדות, מתח שרירים נמוך ו/או לתסמיני גמילה.
הנקה
אינו מומלץ לשימוש בהנקה, יש להיוועץ ברופא. התרופה יכולה לעבור לחלב אם ולגרום לנמנום ו/או קשיי הנקה.
תינוקות וילדים
יש צורך בהפחתת המינון בהתאם לגיל ולמשקל. אין מידע לגבי בטיחות ויעילות הטיפול במצבי חרדה בילדים מתחת לגיל 18 שנים.
קשישים
ייתכן שיהיה צורך בהפחתת המינון. מומלץ להישמר בעת ההליכה, כיוון שהתרופה פוגמת בערנות ולעיתים בתיאום תנועות הגוף, ועל-כן יש חשש למעידות או לנפילות.
ניתוח והרדמה כללית
יש לדווח למנתח או למרדים על נטילת תרופה זו.
דווח לרופא במקרה של
מחלת כבד
מחלת כליה
לחץ דם גבוה או נמוך
ברקית (glaucoma)
נטילת תרופות אחרות
מחלת ריאות
הפרעות נשימה, דום נשימה
הפרעה נפשית, דיכאון או מחשבות אובדניות
פורפיריה
עבר של התמכרות לאלכוהול או סמים
התמכרות לתרופות
הריון, הנקה או תכנונם
חולשת שרירים חמורה (myasthenia gravis)
אי סבילות ללקטוז
סיכון ממנת יתר
אין נתונים
סיכון מפיתוח תלות
גבוה
תופעות לוואי
תופעות הלוואי השכיחות ביותר של קלונאזפאם (קלונקס): נמנום, בעיות בהליכה ובקואורדינציה, סחרחורת, דיכאון, עייפות, בעיות בזיכרון.
תופעות לוואי נוספות:
הפרעות בדיבור, הפרשת רוק מוגברת, ירידה בקואורדינציה, חולשת שרירים, עצבנות ועוינות,
דיכאון
ומחשבות אובדניות, עצירות, שלשול, בחילות, עלייה או ירידת משקל, יובש בפה או הגברת צמא, חניכיים רגישות, כאב ראש, בעיות במתן שתן,
אנמיה
, התייבשות, הדרדרות כללית, רעד, צמרמורת, התכווצויות וכאבי בטן, חבלה או דימום, שכחה, בלבול, הפרעות בשינה וסיוטי לילה, ליקוי בהיגוי, דיכוי נשימה, נשירת שיער או שיעור יתר בנשים, עליה  בליבידו.
ייתכנו תגובות פרדוקסליות כמו: אי שקט, אגרסיה, עוינות, סיוטים, חלומות לא רגילים והזיות. גודש בחזה, נזלת, קוצר נשימה, הפרשות יתר במעבר הנשימה העליון.
בדרך כלל, תופעות אלה פוחתות לאחר מספר ימי טיפול ראשונים בקלונאזפאם (קלונקס), כשהגוף מתרגל. אך אם תופעות הלוואי ממשיכות, יש לפנות לרופא להתאמת המינון.
תופעות לוואי הדורשות את עדכון הרופא המטפל: נמנום, עייפות, סחרחורת, חוסר יציבות, חולשת שרירים, רעד, אובדן זיכרון, חוסר תשומת לב, בלבול, חוסר ריכוז, כאב ראש, הרגשת הנגאובר בבוקר, דיבור לא ברור, חלומות לא נעימים, דפיקות לב, הקאות.
יש לפנות מיידית לרופא או לחדר מיון במקרים של קשיים בנשימה, נשימה שטחית ואיטית, הפסקת נשימה, ישנוניות מופרזת. אם מופיעות מחשבות על אובדנות או על מוות, או במקרה של פעולות אובדניות, סערת רגשות, הזיות או אשליות, הפרעות שינה חמורות. . אלו תופעות לוואי חמורות אשר עלולות להצריך טיפול רפואי דחוף, והן נדירות.
אם הופיעה תופעת לוואי, או אם הוחמרה, יש לפנות לרופא לצורך התייעצות.
פרטי תגובה עם תרופות אחרות
יש לעדכן רופא/רוקח באשר לנטילת תרופות אחרות, כולל תרופות ללא מרשם, וכן תוספי תזונה, בייחוד עבור:
שילוב קלונאזפאם (קלונקס) עם תרופות הבאות עלול לגרום לתגובות בלתי רצויות, סיכונים או להפחית מיעילות הטיפול:
אין ליטול תרופה זו עם תרופות ממשפחת האופיואידים, עם תרופות אחרות המדכאות את מערכת העצבים המרכזית (כולל סמים) או עם אלכוהול.
תרופות המשפיעות על מערכת העצבים המרכזית (כגון: נגזרות של פנותיאזינים, תיוקסאנתן, בוטירופנון, נוגדי דיכאון,, תרופות להרגעה או נגד חרדה, תרופות לשינה, לפרקינסון, תרופות לאפילפסיה, נגד אלרגיות או צינון, מרפי שרירים, מאלחשים, חומרים מרדימים לניתוחים ומשככי כאבים נרקוטיים) עלולות להגביר את ההשפעות המטשטשות והמרדימות של קלונאזפאם (קלונקס). יתכן שיהיה צורך בהפחתת מינונים.
תרופות לטיפול בעוויתות - פניטואין, קרבמזפין ופנוברביטל - עלולות להוריד את רמת קלונאזפאם (קלונקס) בדם, יתכן שיהיה צורך להעלות את מינונו.
סימטידין – תרופה המשמשת לטיפול בכיבים
דיסולפיראם – תרופה המשמשת לטיפול בשימוש לרעה באלכוהול.
אריתרומיצין (אנטיביוטיקה), גלולות למניעת הריון או תרופות אנטי-פטריתיות הנלקחות דרך הפה - עלולים להגביר את השפעת קלונאזפאם (קלונקס).
השפעת שימוש ממושך
יש צורך בבדיקות דם ותפקודי כבד.
לפעמים שימוש ממושך בקלונאזפאם (קלונקס) עלול לגרום שינויים בהתנהגות ולפרנויה.
טיפול ממושך עלול להפחית את השפעת התרופה (סבילות), כך שיהיה צורך במינון גבוה יותר, ולגרום להתמכרות ולתלות.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא